APSTIPRINU

Valmieras Jaunatnes centra “Vinda”

direktore Sanita Loze

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021. gada 10. februārī

**XII Latvijas skolu jaunatnes dziesmu un deju svētki**

**Skolēnu skatuves runas konkurss**

**NOLIKUMS**

2020./2021. mācību gads

*Interešu izglītības nodarbību īstenošanā un pasākumu organizēšanā jāievēro Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*(*[*https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*)*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**MĒRĶIS**

Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana.

**UZDEVUMI**

1. Attīstīt un pilnveidot bērnu un jauniešu skatuves runas kultūru un aktiermeistarību.
2. Profesionāli novērtēt dalībnieku skatuves runas iemaņas.
3. Sekmēt bērnu un jauniešu interesi par latviešu un pasaules literatūras mantojumu un devumu latviešu nacionālās kultūras veidošanā.
4. Popularizēt interešu izglītības nozīmi bērnu un jauniešu personības izaugsmē un individuālo kompetenču pilnveidē.

**ORGANIZATORI**

Valmieras Jaunatnes centrs “Vinda” sadarbībā ar Kocēnu novada Izglītības pārvaldi un izglītības iestādēm.

**DALĪBNIEKI**

Izglītības iestāžu (vispārējās, profesionālās, speciālās un interešu izglītības) skolēni.

**Dalībnieka personas datu aizsardzības nosacījumi** (*pielikums Nr.1*)

Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

Skolēnu skatuves runas konkurss tematiski jāsaista ar skolēna spēju autora vārdiem paust izpratni, prieku, izbrīnu, redzējumu par šī laika aktuālām tēmām: dzīvība, brīvība, zināšanas, atbildība, tolerance, ģimene, tradīcijas.

Dalībnieks runā vienu prozas un vienu dzejas darbu. Vienu no darbiem var izpildīt latviešu valodas dialektā/izloksnē.

Mazākumtautību izglītības iestāžu dalībnieki vienu no darbiem var runāt dzimtajā valodā.

Katra atsevišķā literārā darba priekšnesuma ilgums nedrīkst pārsniegt 3 minūtes.

Konkursa 1. kārtā no vienas izglītības iestādes piedalās ne vairāk kā 5 dalībnieki katrā vecuma grupā.

**1. konkursa kārta notiek attālināti:**

|  |  |
| --- | --- |
| Līdz 2021. gada 31. martam | * Dalībnieks nofilmē savu priekšnesumu (abus darbus vienu pēc otra vienā video), augšupielādē to [www.failiem.lv](http://www.failiem.lv), skolas pārstāvis aizpilda pieteikuma anketu (*Pielikums Nr.2*) un nosūta to uz:   + [evita.ramata@valmiera.edu.lv](mailto:evita.ramata@valmiera.edu.lv)   (Valmieras pilsēta)   * + [ieva.stige@kocenunovads.lv](mailto:ieva.stige@kocenunovads.lv)   (Burtnieku, Beverīnas, Kocēnu, Mazsalacas, Naukšēnu, Strenču un Rūjienas novads) |
| Līdz 21. aprīlim | * Vērtēšanas komisija attālināti izvērtē priekšnesumus un pēc rezultātiem nosaka, kas piedalīsies konkursa 2. kārtā. * 1. kārtas organizatori nosūta skolu pārstāvjiem vērtēšanas protokolu un informāciju, kā iespējams saņemt diplomus, pateicības un piemiņas balvas. |

\* Ņemot vērā valstī noteiktos ierobežojumus COVID-19 izplatības ierobežošanai, konkursa datumi un norises forma var tikt mainīta, par to iepriekš brīdinot.

**PIETEIKŠANĀS**

1. kārtas konkursa pieteikuma anketu (*Pielikums Nr.2*), iesūtīt **līdz 2021. gada 31. martam** - Valmieras pilsēta Evitai Ramatai: [evita.ramata@valmiera.edu.lv](mailto:evita.ramata@valmiera.edu.lv);

Burtnieku, Beverīnas, Kocēnu, Mazsalacas, Naukšēnu, Strenču un Rūjienas novadi Ievai Stiģei: [ieva.stige@kocenunovads.lv](mailto:ieva.stige@kocenunovads.lv).

**VĒRTĒŠANA**

Konkursa 1. kārtu vērtē Valmieras jaunatnes centra “Vinda” izveidota vērtēšanas komisija.

|  |  |
| --- | --- |
| Dalībniekus vērtē 6 grupās: | - 1. klases grupa;  - 2.-3.klašu grupa;  - 4.- 6.klašu grupa;  - 7.- 9.klašu grupa;  - 10.-12.klašu grupa;  - profesionālās izglītības iestāžu audzēkņi. |
| Skatuves runas vērtēšanas kritēriji (max 50 punkti) | * domas atklāsme (runas loģika un runātāja uzdevums) - 10 punkti, * spilgtu priekšstatu gleznu esamība un atklāsme klausītājam (teikto redzēt, dzirdēt, saprast) - 10 punkti * kontakts ar klausītāju (kam runā) - 10 punkti, * skaidra dikcija un artikulācija - 10 punkti, * repertuāra atbilstība runātājam (vecums, individualitāte) - 10 punkti. |

Saskaņā ar vērtēšanas komisijas vērtējumu dalībnieki saņem augstākās pakāpes diplomus, I, II, III pakāpes diplomus un pateicības:

Augstākās pakāpes diploms - 45-50 punkti,

I pakāpes diploms - 40 – 44,99 punkti,

II pakāpes diploms - 30 – 39,99 punkti,

III pakāpes diploms - 20 – 29,99 punkti,

Pateicība par piedalīšanos līdz 19,99 punktiem.

Apkopojot rezultātus, vērtēšanas komisija nosaka tos dalībniekus, kas piedalīsies konkursa 2. kārtā. Uz 2. kārtu izvirzīto dalībnieku pedagogi tiks informēti par turpmāku konkursa norises kārtību.

Kontaktpersonas:

Valmieras Jaunatnes centra “Vinda” pasākumu organizatore Evita Ramata (28638257)

Kocēnu novada IP vadītāja Ieva Stiģe

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv)

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**PIETEIKUMS**

**Skolēnu skatuves runas konkursa reģionos**

Pieteikumi jāiesūta elektroniski **līdz 31. martam**

Valmieras pilsēta Evitai Ramatai: [evita.ramata@valmiera.edu.lv](mailto:evita.ramata@valmiera.edu.lv);

Burtnieku, Beverīnas, Kocēnu, Mazsalacas, Naukšēnu un Rūjienas novadi Ievai Stiģei: [ieva.stige@kocenunovads.lv](mailto:ieva.stige@kocenunovads.lv).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

novads/ pilsēta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

skates norises vieta

**Konkursa dalībnieki**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| N.p.k. | Dalībnieka  vārds, uzvārds | Izglītības iestāde | Klase | Autora  vārds, uzvārds | Nosaukums | Ilgums  (nepārsniedz  3 min.) | *Links* (saite)  uz video  [www.failiem.lv](http://www.failiem.lv) | Pedagoga  vārds, uzvārds | Tālruņa nr. |
|  |  |  |  |  |  |  |  |  |  |
|  |  |  |
|  |  |  |  |  |  |  |  |  |  |
|  |  |  |

Informāciju sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

Kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, epasta adrese \_\_\_\_\_\_\_\_\_\_\_\_\_\_\_\_\_\_\_\_\_\_